|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt Odluke o raspoređivanju sredstava iz Proračuna Koprivničko-križevačke županije za financiranje političkih stranaka zastupljenih u Županijskoj skupštini Koprivničko-križevačke županije do raspisivanja lokalnih izbora 2021.** |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja****3. listopada 2020.** | **Završetak savjetovanja** **1. studenoga 2020.** |

RAZLOG DONOŠENJA

|  |
| --- |
| Sukladno Zakonu o financiranju političkih aktivnosti, izborne promidžbe i referenduma („Narodne novine“ broj 29/19. i 98/19.) (u daljnjem tekstu: Zakon) jedinicama lokalne i područne (regionalne) samouprave prepušteno je da samostalno odrede godišnji iznos sredstava koji će osigurati u svojim proračunima za redovito godišnje financiranje političkih stranaka i nezavisnih vijećnika.Proračunom Koprivničko-križevačke županije za 2021. godinu za financiranje političkih stranaka i nezavisnih vijećnika planirat će se 515.000,00 kuna.Sami uvjeti i način financiranja precizno su definirani Zakonom, tako je člankom 7. stavkom 1. propisano kako se sredstva raspoređuju na način da se utvrdi jednaki iznos sredstava za svakog člana u predstavničkom tijelu jedinice samouprave, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u predstavničkom tijelu jedinice samouprave, ***prema konačnim rezultatima izbora*** *za* članove predstavničkog tijela jedinice samouprave.Sastav Županijske skupštini koja broji 41 člana, prema konačnim rezultatima izbora dijeli 9 političkih stranaka kako slijedi:- Hrvatska demokratska zajednica, HDZ…………………………………...12 članova,- Mreža nezavisnih lista – MREŽA………………………………………… 6 članova,- Socijaldemokratska partija Hrvatske, SDP…………………………………5 članova,- Hrvatska seljačka stranka, HSS…………………………………………… 5 članova,- Hrvatska stranka umirovljenika, HSU……………………………………...2 člana,- Hrvatski laburisti – Stranka rada, HL…………………………………… 1 član,- Hrvatska narodna stranka, HNS…………………………………………….2 člana,- Željko Lacković-Nezavisne liste……………………………………...……7 članova,- Živi zid……………………………………………………………………...1 član.U skladu s naprijed citiranim odredbama Zakona, proveden je raspored sredstava osiguranih političkim strankama u Proračunu Koprivničko-križevačke županije za 2021. godinu, godišnji iznos od 12.320,57 kuna, odnosno **1.026,71 kunu mjesečno po članu** te dodatno političkim strankama **po članu podzastupljenog spola** 1.232,06 kuna godišnje, odnosno **102,67 kuna mjesečno**.Poštivano je pravilo propisano člankom 5. stavkom 2. Zakona kojim je definirano kako visina sredstva za redovito godišnje financiranje po jednom članu predstavničkog tijela županije ne može biti određena u iznosu manjem od 5.000,00 kuna.Pored opisanih sredstava, naknadu za članove Županijske skupštine podzastupljenog spola ostvaruju sljedeće političke stranke:- Hrvatska demokratska zajednica, HDZ……… ……………………………2 članice,- Mreža nezavisnih lista – MREŽA……….…………………………………1 članica,- Socijaldemokratska partija Hrvatske, SDP…………….…………………...1 članica,- Željko Lacković-Nezavisne Liste……………..…………………………… 4 članice.Raspoređena sredstva utvrđena člankom 5. Odluke doznačuju se na žiro-račun pojedine političke stranke, tromjesečno u jednakim iznosima.  U skladu s člankom 10. stavkom 3. Zakona, ako se završetak mandata članova Županijske skupštine neće poklopiti s početkom ili završetkom tromjesečja, u tom će se tromjesečju, isplatiti iznos razmjeran broju dana trajanja mandata, ovisno o danu stupanja na snagu odluke Vlade Republike Hrvatske o raspisivanju lokalnih izbora.  |

Pozivamo predstavnike javnosti da najkasnije do 1. studenoga 2020. godine dostave svoje komentare na NacrtOdluke o raspoređivanju sredstava iz Proračuna Koprivničko-križevačke županije za financiranje političkih stranaka zastupljenih u Županijskoj skupštini Koprivničko-križevačke županije do raspisivanja lokalnih izbora 2021. putem OBRASCA za savjetovanja na e-mail: helena.matica.bukovcan@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o raspoređivanju sredstava iz Proračuna Koprivničko-križevačke županije za financiranje političkih stranaka zastupljenih u Županijskoj skupštini Koprivničko-križevačke županije do raspisivanja lokalnih izbora 2021.

KLASA: 011-04/20-01/5

URBROJ: 2137/1-02/03-20-1

Koprivnica, 2. listopada 2020.